Mestská časť Bratislava–Nové Mesto

 
Materiál na rokovanie                                                                               
		
Miestnej rady                                                                  
		
28. 3. 2017		

N á v r h 
 na zmenu rozpočtu mestskej časti Bratislava-Nové Mesto na rok 2017 

Predkladateľ :			Materiál obsahuje :	

Mgr. Rudolf Kusý		
1.	Návrh uznesenia	
starosta mestskej časti Bratislava–Nové Mesto
		2.	Dôvodovú správu	

Spracovateľ:			
RNDr. Jana Ondrová			
vedúca hospodárskeho a finančného oddelenia			

			

Na rokovanie prizvať:			
RNDr. Janu Ondrovú			
vedúcu hospodárskeho a finančného oddelenia			

			
Marec 2017

N á v r h   u z n e s e n i a

M i e s t n a  r a d a

o d p o r ú č a 

M i e s t n e m u   z a s t u p i t e ľ s t v u

schváliť

1. zmenu rozpočtu mestskej časti na rok 2017 takto: 

Prekročenie rozpočtových prostriedkov v časti bežných výdavkov vo výške 262 200,00 EUR.

FK	EK/A	Zdroj	Prog.	HS	Názov položky	Suma (EUR)	
0111	600	41	1.1.2	0010	Miestny úrad	+ 200 000,00	
0911	600	41	8.1	0022	Detské jasle	+ 50 000,00	
09xx	600	41	8.2	0406	ZŠ s MŠ Riazanská	+ 12 200,00	

Prekročenie rozpočtových prostriedkov v časti bežných príjmov vo výške 262 200,00 EUR.

FK	EK/A	Zdroj	Prog.	HS	Názov položky	Suma (EUR)	
	111003	41		0024	Podiel na dani z príjmov FO	+ 262 200,00	

Prekročenie rozpočtových prostriedkov v časti kapitálových výdavkov vo výške 78 000,00 EUR.

FK	EK/A	Zdroj	Prog.	HS	Názov položky	Suma (EUR)	
0660	717002	46	4.3	0612	DI Plzenská - modernizácia	+ 72 000,00	
09xx	700	46	8.2	0407	ZŠ s MŠ Sibírska - konvektomat	+ 6 000,00	

Prekročenie rozpočtových prostriedkov v časti príjmových finančných operácií  vo výške 
78 000,00 EUR.

FK	EK/A	Zdroj	Prog.	HS	Názov položky	Suma (EUR)	
	454001	46		0024	Prevod z rezervného fondu	+ 78 000,00	

2.) zmenu plánu tvorby a použitia mimorozpočtových fondov mestskej časti na rok 2017 takto:

REZERVNÝ   FOND 
									       v EUR
Prostriedky fondu na bankových účtoch k 1.1.2017	+ 222 058,75	
 	 	
Tvorba  fondu 	 	
príjem z prebytku hospodárenia z roku 2016	+550 000,00	

FOND ROZVOJA BÝVANIA
										       v EUR
Prostriedky fondu na bankových účtoch k 1.1.2017	+ 249 046,12	
 	 	
Tvorba  fondu 	 	
príjem z prebytku hospodárenia z roku 2016	- 3 682,30	

-	bez pripomienok

-	s pripomienkami

Dôvodová správa

           Počas hlavne posledného štvrťroka 2016, resp.  od septembra, sa postupne z dôvodu nárastu povinností a objemu prác na miestnom úrade a zároveň i z dôvodu ukončenia dohôd o vykonaní práce niektorých pracovníkov s tým, že boli preradený na trvalý pracovný pomer, navýšil počet pracovníkov o 11 ľudí. Pribudli postupne noví zamestnanci z dôvodu elektronizácie  služieb, registratúry, vo výdajni  na Tržnici, vrátnik na Hálkovej a údržbári ( aby nebolo potrebné obstarávať niektoré práce napr. na Bojnickej) a  zmenou z pracovníkov na dohody  prechodom na pracovné pomery  a pod. v počte spolu 11 zamestnancov.  Už tu činil nárast miezd (zohľadnený už v rozpočte na rok 2017) o sumu  145 tis. EUR.
           Na základe dodatku k Organizačnému poriadku Miestneho úradu mestskej časti Bratislava-Nové Mesto bola od 1.3.2017 zmenená organizačná štruktúra. V súvislosti s touto zmenou sa počíta aj s nevyhnutným ďalším zvýšením počtu pracovníkov, a to o 15 zamestnancov. K dnešnému dňu je obsadených 8 nových miest ( na referát investícií – 2 referenti, referent na verejné obstarávanie, údržbár, vrátnik na Junáckej, do denného centra upratovačka, projektový menežér na referát investícií, pracovník do sociálnej výdajne).   Od apríla pribudnú ďalší. 
            Okrem toho v súlade so zákonom o miestnom poplatku za rozvoj a platným všeobecne záväzným nariadením o miestnom poplatku za rozvoj na území mestskej časti Bratislava – Nové Mesto pribudne pracovník na oddelení Hospodárskom a finančnom na správu uvedeného poplatku.  Počíta sa i s tým, že v súlade s nárastom administratívy pribudne i jeden pracovník  na ekonomike škôl.
             Predpokladaný nárast výdavkov na mzdy, odvody do poisťovní, sociálny fond, stravné lístky, cestovné a ostatné náklady bude zatiaľ o 185 tis. EUR. V zmysle Protokolu zo zdravotného dohľadu vykonaného dňa 7.7.2015 a v zmysle harmonogramu prác na zaistenie bezpečnosti a ochrany zdravia pri práci na pracoviskách MU B-NM sa aj v roku 2017 pokračuje s maľovaním priestorov, výmenou kobercov a nábytku a prebieha súťaž na výmenu svietidiel. Rozpočet na uvedené sa zvyšuje o 15 tis. EUR. Spolu nárasť výdavkov činí cca 200 000 EUR.
            
              Dňa 1.3.2017 nadobudla účinnosť novela zákona č. 448/2008 Z.z. o sociálnych službách, ktorou sa novo definujú sociálne služby v oblasti starostlivosti o dieťa do troch rokov – je určený počet zamestnancov na počet detí (na 1 sestru – 4 deti) a je povinnosť mesačne vytvárať individuálny sociálny plán každému dieťaťu samostatne a následne mesačne vyhodnocovať jeho plnenie. Na základe uvedeného je potrebné vytvoriť 1 pracovné miesto – zástupkyňa + sociálny pracovník a doplniť stav pracovníkov o 3 sestry a 1 kuchárku (miesto je momentálne neobsadené) a 1 upratovačku. Rozpočet na detské jasle sa z tohto dôvodu navyšuje o 50 tis. EUR.
            
            Rozpočet ZŠ s MŠ Riazanská sa navyšuje o 12 200 EUR na asistenta pedagóga v MŠ Letná.
            V prípade akýchkoľvek zmien bude predložená úprava rozpočtu v poslednom štvrťroku podľa skutočného aktuálneho stavu.  
            Výdavky budú kryté zvýšením príjmu z podielu na dani z príjmov FO. Schválený rozpočet na rok 2017 je 5 938 030 EUR, skutočné plnenie za rok 2016 je 6 271 508 EUR. Predpoklad plnenia za rok 2017 je minimálne vo výške plnenia roku 2016. Za mesiac január a február 2017 bol príjem o 113 594 EUR vyšší ako za rovnaké obdobie predchádzajúceho roka.
             
            Kapitálové výdavky sa navyšujú o 6 tis. EUR na konvektomat pre jedáleň ZŠ s MŠ Sibírska potrebný na zvýšenie varnej kapacity – hrozí zatvorenie prevádzky kuchyne RÚVZ a o 72 tis. EUR na modernizáciu DI Plzenská – práce za rok 2016 a 2017, úhrada až v roku 2017.
         V rozpočte príjmových finančných operácií sa navyšuje prevod z Rezervného fondu o 78 tis. EUR. V súvislosti s touto zmenou sa mení aj rozpočet Rezervného fondu.

       V zmene plánu tvorby a použitia mimorozpočtových fondov je len upresnený počiatočný stav a tvorba fondov podľa účtovnej závierky za rok 2016.